ইয়েক হাব্বেহ কান্দ
ইয়েক হাব্বেহ কান্দ (ফার্সি: یک حبه قند) হল সাইয়্যেদ রেজা মীর-কারিমি পরিচালিত ২০১১ সালে মুক্তি প্রাপ্ত একটি ইরানী নাট্যধর্মী চলচ্চিত্র। ৮ অক্টোবর ২০১১-এ বুসান আন্তর্জাতিক চলচ্চিত্র উৎসবে এর ওয়ার্ল্ড প্রিমিয়ার হয়েছিল। ২৪ সেপ্টেম্বর ২০১২, ছবিটি ৮৫তম একাডেমি পুরস্কারে সেরা বিদেশী ভাষার চলচিত্র বিভাগে অস্কারের জন্য ইরানী এন্ট্রি হিসাবে নির্বাচিত হয়েছিল।[তথ্যসূত্র প্রয়োজন], একই দিনে, ইরানের সরকার-নিয়ন্ত্রিত সিনেমা সংস্থার প্রধান ইউটিউবে ইনোসেন্স অফ মুসলিমস শিরোনামের একটি ভিডিওর কারণে অস্কার বয়কটের আহ্বান জানিয়েছিলেন যেটা মার্কিন যুক্তরাষ্ট্র থেকে প্রকাশিত হয়েছিল। রয়টার্স জানায়, ইরানের সংস্কৃতি ও ইসলামিক গাইডেন্স মন্ত্রী মোহাম্মদ হোসেইনি ইরান বয়কট করবে বলে নিশ্চিত করেছেন।